b'\n_START_ARTICLE_\nPla\xc3\xa7a de Fra Bernad\xc3\xad, 32-33\n_START_SECTION_\nDescripci\xc3\xb3\n_START_PARAGRAPH_\nEdifici de tres pisos, amb un cos en el xamfr\xc3\xa0 en forma de torre. En el pis principal i el primer es combinen els balcons (dobles o senzills) amb baranes de ferro forjat i finestres allargades._NEWLINE_Al tercer pis es combinen uns trams de galeria- oberta amb finestres quadrades -separades per columnes, i finestres quadrades. Est\xc3\xa0 format per una estructura de tres cossos; un de central (a la cantonada) en forma de torre, coberta per una teulada a quatre vessants i dos m\xc3\xa9s allargats de planta rectangular, adossats al cos central (torre)._NEWLINE_La fa\xc3\xa7ana est\xc3\xa0 decorada amb esgrafiats ressaltant sobretot les llindes dels balcons i en l\'espai que hi ha entre finestra i finestra, en els balcons dobles. La iconografia predominant s\xc3\xb3n els motius vegetals i geom\xc3\xa8trics.\n_START_SECTION_\nHist\xc3\xb2ria\n_START_PARAGRAPH_\nPer potenciar l\'estalvi entre el proletariat es va partir de la idea del bisbe Francesc Aguilar i Serrat per crear La Caixa d\'Estalvis i Pensions de Manlleu (1896), tot i ser el bisbe Josep Morgades i Gili qui la consolid\xc3\xa0._NEWLINE_Aquesta casa fou comprada per la Caixa d\'Estalvis de Manlleu, i actualment encara es coneix amb el nom de "casa de la Caixa", malgrat aquesta entitat no hi tingui cap oficina.'